Աութինգ

Աութինգ (), մարդու սեռական կողմնորոշման կամ գենդերային ինքնության հանրայնացում, հրապարակայնացում առանց նրա համաձայնության։ Իմաստային առումով աութինգը հակադրվում է քամինգ աութին, որն իրենից ներկայացնում է սեփական սեռական կողմնորոշվածության կամ գենդերային ինքնության ինքնակամ հրապարակային բացահայտում։ Աութինգը կարող է դիտարկվել որպես մարդու իրավունքների խախտում, օգտագործվել մարդու նկատմամբ շանտաժի և հեղինակազրկման համար։ Երբեմն աութինգը կիրառվում է քաղաքական պայքարում կամ մարդու անձնական և հասարակական կյանքի հակադրությունները ցույց տալու համար։

Աութինգի ֆենոմեն 
Ի տարբերույթուն քամինգ աութի, որը իրենից ենթադրում է դիտավորյալ և գիտակցված կերպքով ինքն իր համասեռականությունը բացահայտելու գործողություն, աութինգն իրենից ենթադրում է առանց նրա համաձայնության բացահայտել մարդու համասեռականությունը, որը մինչ չէր բացահայտում կամ չէր դարձնում լայն հասարակությանը հայտնի։

Աութինգը վիճաբանության առարկա է հանդիսանում նաև ԼԳԲՏ համայնքում, որի բազմաթիվ ներկայացուցիչներ աութինգը անընդունելի երևույթ են համարում։ Սակայն, մի մասի կարծիքով էլ այն հանդիսանում է անհրաժեշտ գործիք թաքնված համասեռամոլության դեմ պայքարում, որի ներկայացուցիչները, չնայած համասեռամոլ լինելուն, հանրային դաշտում հակահամասեռամոլ դիրքորոշում ունեն և կազմակերպում են հակահամասեռամոլական քաղաքականություն։

Աութինգի կողմնակիցները իրենց դիրքորոշումը հիմնավորելու համար ներկայացնում են հետևյալ պատճառները՝
 աոիթինգը նպաստում է համաаутингսեռամոլության հանրայնացմանը և ԼԳԲՏ համայնքի ներկայացուցիչների թվաքանակի մասին տեղեկատվության տարածմանը,
 ի հաշիվ աութինգի ենթարկված հայտնի մարդկանց՝ հասարակության շրջանում կբարձրանա ԼԳԲՏ-ի նկատմամբ հանդուրժողականությունը, 
 կհեշտացնի ԼԳԲՏ համայնքի ներկայացուցիչների քամինգ աութ,  
 կբացահայտվեն ԼԳԲՏ գաղտնի ներկայացուցիչնբերը, ովքեր հանդես են գալիս համասեռամոլության դեմ և որդեգրել են դրա դեմ պայքարի քաղաքականություն։

Աութինգի հակառակորդները իրենց դիրքորոշումը հիմնավորում են հետևյալ պատճառներով՝
 ներխուժում ուրիշի անձնական կյանք և անձնական տվյալների գաղտնիության խախտում,
 իր մասին ինքնուրույն հանրայնացնելու սկզբունքի ոտնահարում,
 աութինգը չի լուծում ԼԳԲՏ խնդիրները, բայց լրատվամիջոցների համար հանդիսանում է որպես «թատրոն»։

Աութինգի հայտնի դեմքեր 
Առավել հաճախ աութինգի ենթարկվում են հանրային անձինք, ովքեր իրենց հրապարակային գործունեության ընթացքում հանդես են գալիս ԼԳԲՏ-ի մասին օրենքների խստացման կամ այդ համայնքի ներկայացուցիչների իրավունքների սահմանափակմանն ուղղված նոր օրենքների ներդրմանը կողմ։ Բացի այդ, աութինգը կիրառվում է մարդու հեղինակազրկման և վարկաբեկման նպատակով։

Հայտնի մարդկանց աութինգի պրակտիկան տարածում է գտել 1980-ական թվականներին ԱՄՆ-ում, երբ իրենց համասեռական հակումները թաքցնող հայտնիները նպատակաուղղված ձևով ենթարկվեցին աութինգի։ Մասնավորապես, ԱՄՆ-ում գործող Act-Up-շարժման ներկայացուցիչներն իրենց սադրիչ գործողությունների միջոցով ստիպում էին հայտնի մարդկանց հանրային կերպով ընդունել, որ համասեռական հակումներ ունեն։

Տես նաև 
 Քամինգ աութ

Այլ ընթերցանություն 
 Cory, Donald Webster. The Homosexual in America: A Subjective Approach. New York։ Greenfield, 1951.
 Gross, Larry. Contested Closets: The Politics and Ethics of Outing. University of Minnesota Press, 1993  
 Johansson, Warren & Percy, William A.  Outing: Shattering the Conspiracy of Silence . Harrington Park Press, 1994.
 Signorile, Michelango (1993). Queer In America: Sex, Media, and the Closets of Power. .
 Stramel, James (1996). "Gay Virtue: The Ethics of Disclosure." Dissertation, University of Southern California.

Ծանոթագրություններ 

Սեռական կողմնորոշում և հասարակություն
Սեռական կողմնորոշում
ԼԳԲՏ իրավունքներ